CELEX: 52012AP0396
Language: et
Date: 2012-10-25 00:00:00
Title: Euroopa Keskpanga juhatuse liikme ametisse nimetamine Euroopa Parlamendi 25. oktoobri 2012 . aasta otsus nõukogu soovituse kohta nimetada ametisse Euroopa Keskpanga juhatuse liige (C7-0195/2012 – 2012/0806(NLE))

11.3.2014   
            
            
               ET
            
            
               Euroopa Liidu Teataja
            
            
               CE 72/118
            
         Neljapäev, 25. oktoober 2012Euroopa Keskpanga juhatuse liikme ametisse nimetamine
   P7_TA(2012)0396
   Euroopa Parlamendi 25. oktoobri 2012. aasta otsus nõukogu soovituse kohta nimetada ametisse Euroopa Keskpanga juhatuse liige (C7-0195/2012 – 2012/0806(NLE))
   2014/C 72 E/19
   (Konsulteerimine)
   
      Euroopa Parlament,
   
               —
            
            
               võttes arvesse nõukogu 10. juuli 2012. aasta soovitust (1),
            
         
               —
            
            
               võttes arvesse Euroopa Liidu toimimise lepingu artikli 283 lõike 2 teist lõiku, mille alusel Euroopa Ülemkogu konsulteeris Euroopa Parlamendiga (C7-0195/2012),
            
         
               —
            
            
               võttes arvesse kodukorra artiklit 109,
            
         
               —
            
            
               võttes arvesse majandus- ja rahanduskomisjoni raportit (A7-0348/2012),
            
         
               A.
            
            
               arvestades, et 13. juuli 2012. aasta kirjas, mis saadi kätte 18. juulil 2012, konsulteeris Euroopa Ülemkogu Euroopa Parlamendiga Yves Merschi Euroopa Keskpanga juhatuse liikmeks nimetamise asjus ametiajaga kaheksaks aastaks;
            
         
               B.
            
            
               arvestades, et Euroopa Parlamendi majandus- ja rahanduskomisjon hindas esitatud kandidaadi kvalifikatsiooni, pidades eelkõige silmas Euroopa Liidu toimimise lepingu artikli 283 lõikes 2 esitatud tingimusi ja kõnealuse lepingu artiklis 130 sätestatud Euroopa Keskpanga rahapoliitika valdkonnas täieliku sõltumatuse nõuet; arvestades, et selle hindamise käigus sai parlamendikomisjon kandidaadilt elulookirjelduse ning vastused talle saadetud kirjalikule küsimustikule;
            
         
               C.
            
            
               arvestades, et komisjon korraldas 22. oktoobril 2012. aastal kandidaadi kahetunnise kuulamise, millel kandidaat esines avasõnavõtuga ja vastas seejärel komisjoni liikmete küsimustele;
            
         
               D.
            
            
               arvestades, et laialdase üksmeelega leiti, et kandidaat on raha- või pangandusküsimustes tunnustatud isik ja tal on vastav kvalifikatsioon ja erialased kogemused, mis on vajalikud Euroopa Keskpanga juhatuse liikme ülesannete täitmiseks;
            
         
               E.
            
            
               arvestades, et enne pr Tumpel-Gugerelli ametiaja lõppu tõstatasid Euroopa Parlamendi liikmed mitteametlikult naiste Euroopa Keskpangas esindatuse küsimuse;
            
         
               F.
            
            
               arvestades, et Euroopa Keskpanga loomisest alates ja kuni pr Tumpel-Gugerelli lahkumiseni on Euroopa Keskpanga juhatuses alati olnud mõni naissoost liige;
            
         
               G.
            
            
               arvestades, et vastavalt Euroopa Liidu lepingu artikli 4 lõikes 3 sätestatud liikmesriikide ja liidu vahelise lojaalse koostöö põhimõttele tagas komisjon enne hr Gonzalez-Paramo volituste lõppemist 2012. mais nõukogu teavitamise ning saatis selleks komisjoni esimehe poolt ja kõikide fraktsioonide nimel 8. mail 2012. aastal eurorühma esimehele kirja, milles sedastas, et Euroopa Keskpanga juhatuses puudub mitmekesisus ja et liikme kohale tuleks esitada naiskandidaat;
            
         
               H.
            
            
               arvestades, et samas kirjas ergutas komisjoni esimees eurorühma rakendama keskpika perioodi kava, mille abil edendada naiste nimetamist mõjukatele ametikohtadele Euroopa Keskpangas ning liikmesriikide keskpankades ja rahandusministeeriumites;
            
         
               I.
            
            
               arvestades, et 8. mai 2012. aasta kirjale ei saadud ametlikku vastust;
            
         
               J.
            
            
               arvestades, et Euroopa Liidu lepingu artiklis 2 on sätestatud naiste ja meeste võrdõiguslikkuse põhimõte;
            
         
               K.
            
            
               arvestades, et ELi toimimise lepingu artikliga 19 antakse liidule volitused võidelda soolise diskrimineerimise vastu;
            
         
               L.
            
            
               arvestades, et sooline mitmekesisus juhatustes ja valitsustes tagab laialdasema pädevuse ja ulatuslikumad perspektiivid, ning arvestades, et ainult meeste või ainult naiste töölevõtmine tähendab kitsamat valikut ja tekitab võimalike suurepäraste kandidaatide väljajätmise ohu;
            
         
               M.
            
            
               arvestades, et Euroopa Keskpanga praeguse juhatuse ametiaeg kestab 2018. aastani, mis tähendab, et juhatuses võib puududa sooline mitmekesisus kuni selle ajani;
            
         
               N.
            
            
               arvestades, et Euroopa Parlamendi president nõudis pärast esimeeste konverentsi 19. septembril 2012. aastal saadetud kirjas, et Euroopa Ülemkogu eesistuja võtaks kohustuse tagada, et kõik tema vastutusalas olevad liidu institutsioonid rakendaksid konkreetseid meetmeid soolise tasakaalu saavutamiseks;
            
         
               O.
            
            
               arvestades, et komisjon võttis 21. septembril 2010. aastal vastu naiste ja meeste võrdõiguslikkuse strateegia 2010–2015 (COM(2010)0491) ja 16. aprillil 2012. aastal aruande naiste ja meeste võrdõiguslikkuse edenemise kohta 2011. aastal (SWD(2012)0085);
            
         
               P.
            
            
               arvestades, et komisjoni ettepanek võtta vastu Euroopa Parlamendi ja nõukogu direktiiv, mis käsitleb krediidiasutuste tegevuse alustamise tingimusi ning krediidiasutuste ja investeerimisühingute usaldatavusnõuete täitmise järelevalvet (kapitalinõuete direktiiv (CRD4)) sisaldas nõuet, et institutsioonid võtaksid kasutusele juhatuse soolist mitmekesisust edendava poliitika;
            
         
               Q.
            
            
               arvestades, et Euroopa Ülemkogu võttis 7. märtsil 2011. aastal vastu Euroopa soolise võrdõiguslikkuse pakti ajavahemikuks 2011–2020;
            
         
               R.
            
            
               arvestades, et Euroopa Parlament võttis 13. märtsil 2012. aastal vastu resolutsiooni naiste osalemise kohta poliitiliste otsuste tegemisel (2), 8. märtsil 2011. aastal resolutsiooni soolise võrdõiguslikkuse kohta Euroopa Liidus aastal 2010 (3) ja 6. juulil 2011. aastal resolutsiooni naiste ja ärijuhtimise kohta (4);
            
         
               1.
            
            
               ei toeta nõukogu soovitust nimetada Yves Mersch Euroopa Keskpanga juhatuse liikmeks ning palub nõukogul soovitus tagasi võtta ja esitada uus soovitus;
            
         
               2.
            
            
               teeb presidendile ülesandeks edastada käesolev otsus Euroopa Ülemkogule, nõukogule ja liikmesriikide valitsustele.
            
         
      (1)  ELT C 215, 21.7.2012, lk 4.
   
      (2)  Vastuvõetud tekstid, P7_TA(2012)0070.
   
      (3)  ELT C 199 E, 7.7.2012, lk 65.
   
      (4)  Vastuvõetud tekstid, P7_TA(2011)0330.